Pertunmaan yhtenäiskoulu

Pertunmaan yhtenäiskoulu on eteläsavolaisen Pertunmaan kunnassa toimiva yhtenäiskoulu (luokka-asteet 0-9). Se on nykyään Pertunmaan ainoa peruskoulu. 

Vuonna 2018 (2016) Pertunmaan yhtenäiskoulua kävi yhteensä 138 (137) peruskoulun oppilasta, jonka lisäksi yhtenäiskoulussa on esiopetuksen oppilaita. Kesään 2018 saakka Pertunmaalla toimi myös Kuortin koulu (25 oppilasta vuonna 2016 ja 24 vuonna 2018).

Yhtenäiskoulun vanhempi koulurakennus toimi aiemmin Kirkonkylän kansakouluna. Maakunnallisesti arvokkaaksi luonnehdittu rakennus valmistui vuonna 1936 ja on suojeltu.

Lähteet

Pertunmaan rakennukset ja rakennelmat
Suomen peruskoulut
Suomen suojellut rakennukset